|  |  |
| --- | --- |
| **Elem tartalma: A férfi és a női spiritualitás** | Kategória: előadás |
| Szerző: Guba András, Tornay Krisztina Petra  | Esemény: Tábor |
| Kapcsolódó téma: A férfi és a nő | Kapcsolódó előadás: Kapcsolódó előadás: „Nem jó az embernek egyedül. Alkotok neki segítőtársat, aki hozzá illő.” (Ter 2,18) A férfi és a nő tábor négy lelkészi előadása |
| Régió: Tisza | Település:  | Időpont: 2015.07. |

Kapcsolódó anyagok:

**Főelőadások négy az egyben:**

2015\_07\_a\_ferfi\_es\_a\_no\_negy\_foeloadas\_egyben\_ossz\_tabor

**Főelőadások:**

2015\_07\_a\_ferfi\_es\_a\_no\_szoloban\_foeloadas\_ossz\_tabor

2015\_07\_a\_ferfi\_es\_a\_no\_parkeresoben\_foeloadas\_ossz\_tabor

2015\_07\_a\_ferfi\_es\_a\_no\_parosban\_foeloadas\_ossz\_tabor

2015\_07\_a\_ferfi\_es\_a\_no\_tisztan\_foeloadas\_ossz\_tabor

**A Tiszamenti régió dokumentumai:**

2015\_07\_a\_ferfi\_es\_a\_no\_a\_ferfi\_es\_a\_noi\_spiritualitas\_segedanyag\_eloadashoz\_ti\_tabor

2015\_07\_uzenet\_lanyoknak\_es\_fiuknak\_tanusagtetel\_ti\_tabor

2015\_07\_a\_ferfi\_es\_a\_no\_ima\_a\_tiszta\_szerelemert\_ima\_ti\_tabor

A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:

2015\_07\_a\_ferfi\_es\_a\_no\_tabor\_osszegzo\_ossz\_tabor

Törzsanyag:

**A férfi és a női spiritualitás**

**Férfi spiritualitás:**

„Futunk valami után, ami hiányzik nekünk, ami életbevágóan fontos. Izzadunk és lihegünk. Akadályokat veszünk, botlunk, gödröket ugrunk át. Testünk is akarja, testünk is tenni akar érte.

Bevonz az erdő, annak legmélyére.

Nem vagyunk egyedül, barátokkal és mesterekkel keresünk, van ki gyorsabban, van ki lassabban. Összefűz bennünket valami, amihez nem kell sok szó, de amiben közös a megértés.

Vannak közöttünk jobbak, akiket magunk elé engedünk. Elismerjük egymás értékeit, tudjuk, ki miben jobb. Mindezt elbírja barátságunk.

Keresésünk olyan területre visz bennünket, ami nem a miénk. Ismerjük a határsértést. Mások életéből élünk: abból, ami nem a miénk.

Tiszteljük azt, amiből élünk. Tiszteljük azt, amit elveszünk. Tiszteljük az életet. Másokét, a magunkét. Közel merészkedünk a halálhoz, közel engedjük magunkhoz a halált.

Mestereink segítenek megérteni, mit is csinálunk. Istenhez tudják kapcsolni küzdelmeinket. Vagy egyszerűen tudják, mikor milyen imát kell mondani.

Egyedül és mégis együtt.

Istennel.” (Guba András – rendbenvagyunk.hu )

**Női spiritualitás:**

„Tűnődve válaszolta ezt egy kedves ismerős teológus-pszichiáternő, mikor megkérdeztem, szerinte miben különbözik a férfiakétól, és milyen a nők lelkisége, Isten-keresése. A problémák, megakadások, élmények hasonlóak, ugyanazok, mindegy, hogy valaki férfi-e vagy nő. Ember van.

Ez egy első válasz volt, amolyan csípőből adott. Máig figyelmeztet arra, hogy mindig az EGÉSZ-et nézzem, az embert. Akit - mint a Biblia írja - kétneműnek alkotott Isten. Férfinak és nőnek. És így, ketten Isten képmásai. Vagyis, emberrel nem lehet találkozni, hanem csak férfival és nővel - az ember már absztrakció.

És ebben már benne van az a meggyőződésem, hogy ez a kétféleség, a férfié és nőé - más-más hangsúlyokkal, adottságokkal, látásmóddal, gondolkodásmóddal - Isten képmása. Isten önmagából mást nyilatkoztatott ki a férfiban és mást a nőben, s ha Őt keressük, vagy magunkat akarjuk megérteni, akkor saját, külön utat járunk.

Sőt. Ha ezen tűnődünk, s elhisszük, hogy Isten önmagát nyilatkoztatta ki az ember teremtésével, akkor ahhoz, hogy Őt, Istent megértsük, megismerjük, nem adatott más utunk, mint saját, nemileg meghatározott énünket egyre jobban megérteni és megismerni, úgy, ahogy az van. Hiszen Hozzá kerülünk ezzel közelebb*.*

Igen, de...

Lássuk csak! Ha a női spiritualitást keressük, akkor mibe ütközhetünk?

A Bibliát -valószínűleg - mind férfiak írták. A mi egyházunk hierarchiája férfiakból áll. A katolikus lelkivezetők nagy része két évezrede férfi volt. A teológusok nagy része férfi. Sőt, számos női rendet, közösséget is férfiak alapítottak.

Ezen a ponton sok nőtársam megriad, megáll. Egyrészt félünk attól, hogy szembeforduljunk, harcolni kezdjünk ezzel a dominanciával, és joggal: a harcnak van egy torzító hatása. Ahogy Fodor Ákos írja:

Mihelyt csatának

tekinted az életet:

el is vesztetted

Más szóval: nem hiszem, hogy mélyebb igazságra, eligazító megvilágosodásra jutok, ha bármit a másik nemmel szembeállítva keresek. Az a sejtésem, hogyha beleállnánk egy ilyen csatába, az egy tőlünk, nőktől idegen működés magunkra kényszerítése volna. És nem vinne közelebb a saját identitásunkhoz.

A másik: saját sötétségeink is megtorpanthatnak. Belső bizonytalanságunk, kapcsolódás- és függésvágyunk, bátortalanságunk, sebeink, sőt: félelmünk saját erőinktől. Ezért azt hiszem, egyedül sem megy: nekünk nőknek, női közösségre, barátokra van szükségünk ahhoz, hogy haladni tudjunk saját hivatásunk megértésben.

Női spiritualitás? Te, szerintem olyan van!!!!!!” (Tornay Krisztina Petra – rendbenvagyunk.hu)

Eszközigény: